Pokémon HeartGold e SoulSilver

***Pokémon HeartGold Version*** (en , *Poketto Monsutā Hātogōrudo*) e ***Pokémon SoulSilver Version*** (en  *Poketto Monsutā Sōrushirubā*) son dous videoxogos de rol de 2009 para a consola Nintendo DS, senllos remakes dos videoxogos de 1999 *Pokémon Gold* e *Silver*, que tamén inclúe características de *Pokémon Crystal*. Os xogos forman parte da cuarta xeración da serie de videoxogos de *Pokémon* e foron desenvolvidos por Game Freak e publicados por The Pokémon Company e Nintendo para a consola Nintendo DS. Co gallo do décimo aniversario do lanzamento de *Gold* e *Silver*, os xogos foron lanzados no Xapón o 12 de setembro de 2009, mentres que noutras rexións do mundo foron lanzados en diferentes días do mes de marzo de 2010.

*HeartGold* e *SoulSilver* está ambientado nas rexións ficticias de Johto e Kanto, as cales teñen diferentes tipos de criaturas chamadas Pokémon. O obxectivo principal dos xogos é converterse no mellor adestrador Pokémon en ámbalas dúas rexións mentres captura e derrota outros Pokémon e adestradores.

A recepción dos xogos foi altamente positiva, coas dúas versións sendo dos mellores xogos puntuados para Nintendo DS de todos os tempos en *Metacritic*. En marzo de 2013, as vendas combinadas das dúas versións acadaron os 12,67 millóns de copias, poñendo o título como un dos mellores xogos vendidos de Nintendo DS.

## Argumento e escenario 
Similar a *Pokémon Ouro e Prata*, *HeartGold* e *SoulSilver* sitúanse na rexión de Johto. O universo Pokémon céntrase na existencia de criaturas chamadas Pokémon, de diversos tipos e con habilidades especiais. O protagonista é un xove adestrador Pokémon que vive en Vila Primavera. Ao comezo da partida, o profesor Elm ofrece ao xogador un Pokémon inicial entre tres posíbeis: Chikorita, Cyndaquil ou Totodile. Após realizar unha entrega para o profesor, o xogador comeza unha viaxe pola rexión.

A meta consiste en converterse no mellor adestrador de Johto e Kanto, o que se logra criando Pokémon, completando un catálogo de Pokémon chamado Pokédex, e derrotando aos oito Líderes de Ximnasio en Johto e ao Alto Mando. Unha vez conseguido isto, é posíbel desafiar ao campión da liga, para posteriormente desbloquear a rexión de Kanto e os seus líderes de ximnasio. Finalmente, o xogador pódese enfrontar a Red (inglés para Vermello) no cume do Monte Prateado.

Durante o desenvolvemento da trama, o xogador enfrontarase contra membros do Team Rocket, unha organización criminal procedente de Kanto. Orixinalmente foron derrotados por Red, o protagonista de *Pokémon FireRed e LeafGreen*. Intentan regresar ás súas actividades namentres esperan o regreso do seu líder, Giovanni. Para intentar contactalo, toman unha torre sede dunha emisora de radio en Cidade Trigal e mandan unha mensaxe chamando ao seu xefe.

Aínda que son recreacións das versións *Gold e Silver*, os xogos inclúen elementos da versión *Cristal*, como a énfase agregada de Suicune sobre as outras dúas bestas lendarias (Entei e Raikou), do mesmo xeito que o agregado da Torre de Batalla dispoñíbel após vencer ao Alto Mando. Tamén se introduciron características da cuarta xeración de Pokémon, como o "Parque Compi".

En certos puntos do xogo, o rival do protagonista combaterá contra o xogador para probar a súa habilidade. Ao longo do argumento, uns combates contra mozas con kimonos desbloquean o enfrontamento cun Pokémon lendario correspondente a cada versión (Ho-Oh en *HeartGold*, e Lugia en *SoulSilver*).

## Notas 
## Véxase tamén 
### Ligazóns externas 
*  (USA)
*